ຂໍຊົມເຊີຍ ແລະ ຍິນດີນຳບັນດາອົງການຈັດຕັ້ງສັງຄົມທີ່ໄດ້ຮັບທຶນຮອບ 2.
ວັນທີ 31 ພຶດສະພາ 2022 ທີ່ໂຮງແຮມຄຣາວພລາຊ່າ ນະຄອນຫຼວງວຽງຈັນ ໄດ້ມີພິທີເຊັນສັນຍາມອບທຶນຮອບ 2 ໃຫ້ກັບ 10 ອົງການຈັດຕັ້ງສັງຄົມ ພາຍໃຕ້ໂຄງການ “ການປະກອບສ່ວນຂອງອົງການຈັດຕັ້ງສັງຄົມ ເພື່ອປ້ອງກັນ ແລະ ຫຼຸດຜ່ອນຄວາມສ່ຽງຈາກພະຍາດໂຄວິດ-19 ໃນ ສປປ.ລາວ” ຫຼື (CiSAC-19).
ພວກເຮາຂໍຂອບໃຈຜູ້ທຶນ ແລະ ແຜນງານ CiSAC-19 ທີ່ສຶບຕໍ່ມອບມອບທຶນຮອບ 2 ແກ່ APLPlusLaos ກໍຄື ສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ ເຊິ່ງເປັນໜຶງໃນບັນດາ 10 ອົງການຈັດຕັ້ງສັງຄົມ ທີ່ໄດ້ຮັບທຶນໂຕນີ້ ເພື່ອປະກອບສ່ວນເຂົ້າໃນການໂຕ້ຕອບກັບໄພຄຸກຄາມຂອງພະຍາດໂຄວິດ-19 ໂດຍການເຄື່ອນໄຫວກິດຈະກຳ ຫຼຸດຜ່ອນການແຜ່ລະບາດຂອງເຊື້ອ ແລະ ຜົນກະທົບໃຫ້ແກ່ຊຸມຊົນ ລວມທັງ ຄອບຄົວ, ແຮງງານເຄື່ອນຍ້າຍ, ຄູອາຈານ, ເດັກນ້ອຍ ແລະ ບຸກຄະລາກອນທາງການແພດ.
ໂດຍ ສະມາຄົມຂອງພວກເຮົາຈະເຮັດວຽກຮ່ວມກັບໜ່ວຍງານພາກລັດຖະບານຢູ່ ແຂວງ ຄຳມ່ວນ ເຊິ່ງແຜນງານໂຕນີ້ ເປັນທຶນສະໜັບສະໜຸນຈາກສະຫະພາບເອີຣົບ ແລະ ສະໜັບສະໜູນການຈັດຕັ້ງປະຕິບັດໂດຍ ອົງການແພນລາວ, SAEDA LAO Chias Laos ຫ້ອງການປະສານງານອົງການຈັດຕັ້ງສັງຄົມລາວ – Lao CSO Coordination Office – LCCO ຮ່ວມກັບຫຼາຍກະຊວງທີ່ກ່ຽວຂ້ອງ ແລະ ໃຫ້ທິດຊີ້ນຳໂດຍກະຊວງສາທາລະນະສຸກ.
31 May 2022, The second phase contract signing ceremony for 10 CSOs in the civil society action to prevent and mitigate covid-19 (CiSAC-19) was held at Crown Plaza Hotel, Vientiane.
Lao Civil Society Organisations (CSOs) are responding to the COVID-19 threat across the country. The CiSAC COVID project has approved 10 small grants from Civil Society Organisations to conduct activities that will stop mitigating COVID-19 from spreading and reduce the impacts on communities, including families, migrant workers, teachers, children, and children health care workers.
These organizations will work with the government in 10 provinces, with funding support from the European Union in Laos, implementation support from Plan International, SAEDA, CHIAs, LCCO, and many ministries, led by the Ministry of Health.
Congratulations to these organizations ! :
1. Community Association for Mobilising Knowledge in Development (CAMKID) in Bokeo Province
2. Social Development Alliance Association (SODA) in Luang Namtha Province
3. The Association for Mutual Assistant (AMA) in Luang Prabang Province.
4. Huam Jai Asasamak Association (HJA) in Xayaburi Province
5. Gender Development Association (GDA) in Vientiane Province
6. Informal Worker Advancement Association (IWAA) in Vientiane Capital
7. Association for Promotion of good life to Children-youth (APPREN) in Bolikhamxai Province
8. Association of People Living with HIV/AIDS (APL+) in Khammouane Province
9. Community Development Association (CoDA) in Savannakhet Province
10. Lao Disable People’s Association Champasak Branch (LDPA.CPS) in Champasak Province
ວັນດູແລສຸຂະພາບ ເວລາມີປະຈຳເດືອນ ຄັ້ງທຳອິດຂອງ ສປປ.ລາວ
ວັນທີ 25 ພຶດສະພາ 2022 ສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ(APL+) ຮ່ວມກັບ ມູນນິທິຊ່ວຍເຫຼືອດູແລຜູ້ຕິດເຊື້ອເຮສໄອວີ/ເອດ ປະຈຳລາວ (AHF) ສູນຕ້ານເອດ ແລະ ພະຍາດຕິດຕໍ່ທາງເພດສຳພັນ (ພຕພ) ແລະ ມະຫາວິທະຍາໄລ ສຸພານຸວົງ ໄດ້ຈັດງານວັນດູແລສຸຂະພາບ ເວລາມີປະຈຳເດືອນຄັ້ງປະຖົມມະເລີກ ຢູ່ສະໂມສອນໃຫຍ່ ມະຫາວິທະຍາໄລ ສຸພານຸວົງ ແຂວງຫຼວງພະບາງ.
ເຊິ່ງງານໃນຄັ້ງນີ້ ໄດ້ຮັບການຮ່ວມມຶ ມາເປັນປະທານຂອງ ທ່ານ ຮອງສາສະດາຈານ ປທ. ວິໄຊ ຈັນສະຫວ່າງ ອະທິການບໍດີມະຫາວິທະຍາໄລ ສຸພານຸວົງ, ທ່ານ ດຣ.ບົວທອງ ສີມມະໂນວົງ ຮອງຫົວໜ້າສູນຕ້ານເອດ ແລະ ພຕພ, ທ່ານ ດຣ. ຈິນຕະນາ ສົມຄະເນ ຜູ້ປະສານງານໂຄງການຂອງ ມູນນິທິຊ່ວຍເຫຼືອດູແລຜູ້ຕິດເຊື້ອ (AHF) ແລະ ທ່ານ ຮອງປະທານ ສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ(APL+) ພ້ອມດ້ວຍ ພາກສ່ວນທີ່ກ່ຽວຂ້ອງ ຄູ່ຮ່ວມງານ ຄູອາຈານ ນັກຮຽນ ນັກສຶກສາ ລວມ ຫຼາຍກວ່າ 500 ຄົນເຂົ້າຮ່ວມ.
ວັນດູແລສຸຂະພາບ ເວລາເປັນປະຈຳເດືອນ ສາກົນໄດ້ກຳໜົດໃຫ້ມີຂື້ນທຸກວັນທີ 28 ພຶດສະພາ ຂອງທຸກໆປີ ແລະ ງານນີ້ຖືວ່າເປັນວັນແຫ່ງການດູແລສຸຂະພາບສຳຫຼັບໄວຈະເລີນພັນ ເຊິ່ງເປັນຄັ້ງທຳອິດ ຂອງ ສປປ ລາວ ທີ່ສະມາຄົມ ມູນນິທິ ແລະ ມະຫາວິທະຍາໄລສຸພານຸວົງຮ່ວມກັນຈັດຂື້ນ ໂດຍທາງມູນນິທິກໍຄືເຈົ້າພາບ ຄາດວ່າຈະມີການຈັດກິດຈະກຳແບບນີ້ທຸກປີ ໃນຂອບເຂດທົ່ວທຸກແຂວງ ເພື່ອໃຫ້ນ້ອງ ນັກສຶກສາ ແລະ ໄວໜຸ່ມທັງເພດຊາຍ ເພດຍິງ ໄດ້ມີໂອກາດເຂົ້າເຖິງຂໍ້ມູນຂ່າວສານ ຜ້າອະນາໄມ ຖົງຢາງອະນາໄມໂດຍບໍ່ເສຍຄ່າ ແລະ ເພື່ອເປັນການແລກປ່ຽນຂໍ້ມູນຄວາມຮູ້ລະຫວ່າງໄວຫນຸ່ມຊາຍ-ຍິງ ເລື່ອງການປ້ອງກັນ ພະຍາດເຮສໄອວີເອດ ແລະ ພະຍາດຕິດຕໍ່ທາງເພດສຳພັນອື່ນໆ.
ທ່ານ ດຣ.ຈິນຕະນາ ກ່າວຕອນຫນຶ່ງວ່າ ປັດຈຸບັນນີ້ ທົ່ວໂລກມີແມ່ຍິງ ປະມານ 1,8 ຕື້ຄົນ ທີ່ບໍ່ສາມາດເຂົ້າເຖິງຜ້າອະນາໄມ ບາງປະເທດ ພົບກັບຄວາມຍຸ້ງຍາກໃນການເຂົ້າເຖິງຜ້າອະນາໄມ ແລະ ຄວມຍຸ້ງຍາກໃນການດຳລົງຊີວິດປະຈຳວັນ ໃນເວລາເປັນປະຈຳເດືອນ ເຂົາເຈົ້າຕ້ອງໄດ້ຂາດໂຮງຮຽນ ພັກການ ຫຼື ວ່າ ບໍ່ສາມາດເຮັດວຽກປົກກະຕິໄດ້ ນອກຈາກນັ້ນ ເຂົາຍັງໄດ້ຮັບການຈຳແນກລັງກຽດ ເພາະວັດທະນະທຳ ຄວາມເຊື່ອທີ່ແຕກຕ່າງ ວ່າການເປັນປະຈຳເດືອນເປັນສິ່ງທີ່ເປື້ອນເປີະ ຂີ້ດຽດ ແລະ ໜ້າລັງກຽດ ດັ່ງນັ້ນ ເພື່ອຢາກປັບປ່ຽນທັດສະນະຄະຕິກຸ່ມຄົນເຫຼົ່ານັ້ນ ໃຫ້ເຂົ້າໃຈທຳມະຊາດຂອງແມ່ຍິງ ແລະ ໃຫ້ການສະນັບສະໜູນແມ່ຍິງ ໃຫ້ເຂົາສາມາດດຳລົງຊີວິດໄດ້ເຫມືອນຄົນທົ່ວໄປ.
ໂດຍພາຍໃນງານທີ່ເຕັ້ມໄປດ້ວຍຜູ້ເຂົ້າຮ່ວມ ທາງທີມງານຈັດໃຫ້ມີກິດຈະກຳສຳຫຼັບນັກສຶກສາທັງພາຍໃນ ແລະ ພາຍນອກຫ້ອງປະຊຸມໃຫຍ່ ເຊິ່ງເປັນກິດຈະກຳເປີດກວ້າງບໍ່ແມ່ນແຕ່ພາຍໃນມະຫາໄລເທົ່ານັ້ນ ຄົນທາງນອກກໍສາມາດມາຮ່ວມໄດ້ ບໍ່ວ່າຈະເປັນບໍລິການກວດເລືອດຫາເຊື້ອເຮສໄອວີຟຣີຈາກຄະນະແພດຫມໍ ຮັບຜ້າອະນາໄມ ຖົງຢາງອະນາໄມຟຣີ ການຫຼິ້ນເກມຖາມ-ຕອບເພື່ອຊິງຂອງລາງວັນ ແລະ ກິດຈະກຳສົນທະນາແລກປ່ຽນໃຫ້ຄວາມຮູ້ທີ່ຫຼາກຫຼາຍກ່ຽວກັບ ສຸຂະອະນາໄມ ເວລາເປັນປະຈຳເດືອນ ການປ້ອງກັນເຮສໄອວີ ແລະ ພະຍາດຕິດຕໍ່ທາງເພດສຳພັນອື່ນໆ.
ນາງ ມິຕະດາ ໜຶ່ງໃນຜູ້ເຂົ້າຮ່ວມ ໄດ້ກ່າວກັບທີມງານວ່າ ໃນມື້ນີ້ໄດ້ຮັບຄວາມຮູ້ຫຼາຍຢ່າງ ຈາກທີມງານ ທີ່ມາໃຫ້ຄວາມຮູ້ ເລື່ອງພະຍາດຕິດຕໍ່ທາງເພດສຳພັນ ວິທີການປ້ອງກັນ ແລະ ຄວາມຮູ້ໃນດ້ານການມີປະຈຳເດືອນຂອງເພດຍິງ ແລະ ໄດ້ມາປັບທັດສະນະຄະຕິຂອງຕົວເອງວ່າ ການມີປະຈຳເດືອນ ແລະ ພະຍາດຕິດຕໍ່ທາງເພດສຳພັນ ກໍຄື ໂຣກເອດ ວ່າມັນບໍ່ໄດ້ເປັນທີ່ໜ້າລັງກຽດຂະນາດນັ້ນ. ເພາະວ່າປັດຈຸປັນນີ້ສັງຄົມເຮົາເປີດກວ້າງ ແລະ ໂຣກເອດກໍສາມາດຮັກສາໄດ້ ແລະ ສາມາດຢູ່ຮ່ວມກັນແບບປົກກະຕິໄດ້.
APL+ ຈັດຝຶກອົບຮົມການສື່ສານຜ່ານ Online Platform ແລະ Index Testing ໃຫ້ອາສາສະມັກ
ສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ (APL+) ຮ່ວມກັບ ສູນຕ້ານເອດ ແລະ ພະຍາດຕິດຕໍ່ທາງເພດສຳພັນ (ພຕພ) ເລີ່ມປະຕິບັດໂຄງການຮ່ວມມືເພື່ອການປັບປຸງວຽກງານຕ້ານ ແລະ ສະກັດກັ້ນ ເຊື້ອເຮສໄອວີ/ເອດ ແລະ ພຕພ ຢູ່ສປປລາວ.ໂດຍການຈັດກອງປະຊຸມຝຶກອົບຮົມ ການສ້າງທັກສະຄວາມສາມາດດ້ານການສື່ສານຜ່ານ Online Platform ແລະ Index Testing ໃຫ້ອາສາສະໝັັກ ແລະ ທ່ານໝໍປະຈຳສູນ ART ຢູ່ແຂວງຄຳມ່ວນ.
ຊຶ່ງໃນກອງປະຊຸມຝຶກອົບຮົບໄດ້ຮັບກຽດເປັນປະທານເປີດຂອງທ່ານ ດຣ.ບົວທອງ ສີມະໂນວົງ ຮອງຫົວໜ້າສູນຕ້ານເອດ ແລະ ພຕພ ພ້ອມດ້ວຍ ທ່ານ ກໍລະກັນ ທິບພະວົງ ປະທານ ສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ ຄະນະຈາກສູນຕ້ານເອດ ແພດໝໍ ແລະ ອາສາສະໝັກ ທັງໝົດ 11 ຄົນ ຍິງ 7 ຄົນເຂົ້າຮ່ວມ.
ການຈັດຝຶກອົບຮົມໃນຄັ້ງນີ້ເພື່ອແນ່ໃສ່ເສີມສ້າງທັກສະໃຫ້ອາສາສະໝັກໃນຊຸມຊົນ ແລະ ທ່ານໝໍ ໃນການຕິດຕາມຄູ່ຮ່ວມນອນຂອງຜູ້ຕິດເຊື້ອ (Index Testing) ເພື່ອສ້າງຂີດຄວາມສາມາດໃນການຕິດຕາມ ແລະ ການຊອກຫາກຸ່ມຜູ້ຕິດເຊື້ອເພື່ອໃຫ້ໄດ້ຮັບການກວດເລືອດ ສາມາດນຳເຂົາເຈົ້າເຂົ້າມາໃນລະບົບການປິ່ນປົວໄດ້ແຕ່ຫົວທີ ແລະ ເພື່ອປະສິດທິພາບການເຮັດວຽກຂອງອາສາສະໝັກໃນຊຸມຊົນ ທັງນີ້ກໍເພື່ອຊ່ວຍຫຼຸດຜ່ອນໜ້າວຽກຂອງທ່ານໝໍ ໃຫ້ກຸ່ມຜູ້ຕິດເຊື້ອໄດ້ຮັບການບໍລິການຢ່າງທົ່ວເຖິງ ແລະ ມີຊີວິດການເປັນຢູ່ທີ່ດີຂື້ນ.
ເນື້ອໃນການຝຶກອົບຮົມໃນຄັ້ງນີ້ ປະກອບດ້ວຍ ການບໍລິການຊວນຄູ່ຂອງຜູ້ຕິດເຊື້ອ ມາຮັບການກວດຫາເຊື້ອເຮສໄອວີ, ການຈັດຕັ້ງປະຕິບັັດຂອງ Index Testing, ຂັ້ນຕອນ ແລະ ວິທີການຕ່າງໆໃນການຕິດຕາມຄູ່ຮ່ວມນອນຂອງຜູ້ຕິດເຊື້ອ, ແບບຟອມການຂຽນ ແລະ ການປ້ອນຂໍ້ມູນເຂົ້າສູ່ລະບົບ, ຄໍາແນະນໍາ ແລະ ຍຸດທະສາດການຕິດຕາມຊຸກຍູ້ ພ້ອມດ່ຽວກັນນັ້ນ ຜູ້ເຂົ້າຮ່ວມກໍໄດ້ສະແດງຄວາມຄິດເຫັນ ແລະ ສົນທະນາແລກປ່ຽນຮ່ວມກັນ.
3 ສະມາຄົມລົງພື້ນທີ່ເປົ້າໝາຍຈັດກອງປະຊຸມແນະນຳໂຄງການໃຫມ່
ວັນທີ 28 ເມສາ 2022 ສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ (ສຄອ) ຮ່ວມກັບ ສະມາຄົມເພື່ອການສະໜັບສະໜູນ ແລະ ປັບປຸງຊົນນະບົດ ແລະ ສະມາຄົມຊ່ວຍເຫຼືອຟື້ນຟູຄຸນນະພາບຊີວິດ ໄດ້ຈັດຕັ້ງປະຕິບັດກິດຈະກຳຂອງ “ໂຄງການຮ່ວມມືເພື່ອການປັບປຸງວຽກງານໂພຊະນາການຂອງຊຸມຊົນທີ່ມີຄວາມສ່ຽງດ້ານການຂາດສານອາຫານ” ໂດຍການຈັດກອງປະຊຸມແນະນຳ ແລະ ແລະ ປຶກສາການຈັດຕັ້ງກຸ່ມສົ່ງເສີມແມ່ຍິງຂັ້ນບ້ານທີ່ຫ້ອງວ່າການປົກຄອງ ເມືອງໄຊຈຳພອນ ແຂວງບໍລິຄຳໄຊ.
ເຊິ່ງໃນທີ່ປະຊຸມພາກເຊົ້າ ໃຫ້ກຽດເປັນປະທານຂອງທ່ານ ກອງສີ ໄຊຍະວົງ ຄະນະປະຈຳພັກເມືອງ ຮອງເຈົ້າເມືອງໄຊຈຳພອນ, ດຣ.ນາງຄູນວິໄລ ໄຊຍະຈັກ ກຳມະການພັກເມືອງ ຫົວຫນ້າຫ້ອງການສາທາເມືອງ ພ້ອມດ້ວຍຕ່າງໜ້າຜູ້ໃຫ້ທຶນ ຫົວຫນ້າສະມາຄົມ ຕ່າງໜ້າໂຮງໝໍເມືອງ ແລະ ໂຮງໝໍນ້ອຍ ຕ່າງໜ້າຄະນະບ້ານ ຈາກ 17 ບ້ານພາຍໃນເມືອງເຂົ້າຮ່ວມ ທັງໝົດ 47 ຄົນ ຍີງ 15 ຄົນ.
ການຈັດກອງປະຊຸມໃນຄັ້ງນີ້ ກໍເພື່ອຮ່ວມມືປັບປຸງວຽກງານໂພສະນາການຂອງຊຸມຊົນທີ່ມີຄວາມສ່ຽງທາງດ້ານການຂາດສານອາຫານ ເຊິ່ງເປັນໂຄງການໜື່ງທີ່ມີເປົ້າໝາຍສົ່ງເສີມກິດຈະກຳສື່ສານ ການປ່ຽນແປງພຶດຕິກຳດ້ານໂພຊະນາການໃນຊຸມຊົນເພື່ອໃຫ້ມີການເຂົ້າເຖີງຂໍ້ມູນຂ່າວສານແລະນຳໄປປະຕິບັດໃນການດຳລົງຊິວິດທີ່ມີຄຸນນະພາບດີ ການກິນອາຫານຄົບໝວດ ໝູ່ ແລະ ຖືກຕ້ອງຕາມຫລັກໂພຊະນາການ ສີ່ງສຳຄັນຈະຕອ້ງມີຄວາມຮູ້ແກ່ແມ່ຍີງຖືພາ ແມ່ລູກອອ່ນ ກຸ່ມຊົນເຜົ່າ ເດັກນອ້ຍ ຄອບຄົວຜູ້ທີ່ມີຄົນພິການໃນການເຂົ້າເຖິງດ້ານການບໍລິການສຸຂະພາບຢ່າງເທົ່າທຽບ ມີຄວາມຮູ້ທາງດ້ານການເຕີບໂຕຂອງເດັກໃຫ້ມີໂພຊະນາການສົມໄວ ແລະ ມີສຸຂະພາບຮ່າງກາຍສົມສວ່ນ. ອີກດ້ານໜື່ງກໍເພື່ອຫຼຸດຜອ່ນການຂາດສານອາຫານໂດຍການສະໜັບສະໜູນແລະສົ່ງເສີມກິດຈະກຳທາງສັງຄົມໃນຂັ້ນຊຸມຊົນແລະສົ່ງເສີມກິດຈະກຳການປ່ຽນແປງພຶດຕິກຳທາງສັງຄົມໃນຊຸມຊົນແລະນຳໄປປະຕິບັດໃນການດຳລົງຊີວິດໃຫ້ມີສຸຂະພາບທີ່ດີ.
ຕອນທ້າຍທ່ານປະທານກໍໄດ້ໂອ້ລົມໃຫ້ທິດຊີ້ນຳຕໍ່ຜູ້ເຂົ້າຮວ່ມໃນກອງປະຊຸມຈົ່ງເອົາໃຈໃສ່ສືກສາຄົ້ນຄວ້າ ນຳເອົາຄວາມຮູ້ທີ່ຖອດຖອນໄດ້ລົງໄປຈັດຕັ້ງປະຕິບັດຢູ່ຂັ້ນຮາກຖານທອ້ງຖີ່ນຂອງໃຜລາວເພື່ອໃຫ້ທຸກຄົນມີສຸຂະພາບທີ່ດີແຂງແຮງ ປຽ່ນແປງການກີນອາຫານເພື່ອຫຼຸດຜອ່ນການຂາດສານອາຫານໂດຍສະເພາະແມ່ຍີງທີ່ຖືພາແລະແມ່ລູກອອ່ນ ເດັກນ້ອຍຕ້ອງໄດ້ຮັບສານອາຫານຢ່າງພຽງພໍ.
APL+ ຈັດກອງປະຊຸມ ທົບທວນຄືນ ແລະ ປັບປຸງແຜນຍຸດທະສາດໃໝ່
ກອງປະຊຸມທາງໄກ ແລະ ຊ້ອງຫນ້າ ເພື່ອທົບທວນຄືນ ແລະ ປັບປຸງແຜນຍຸດທະສາດໃໝ່ຂອງສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ (APL+) ໄດ້ຈັດຂື້ນ ໃນວັນທີ 12 ເມສາ 2022 ທີ່ ໂຮງແຮມລາວພລາຊ່າ ນະຄອນຫຼວງວຽງຈັນ ໂດຍການເປັນປະທານຂອງ ທ່ານ ດຣ.ພູທອນ ສຸດທະລັກ ຫົວໜ້າສູນຕ້ານເອດ ແລະ ພະຍາດຕິດຕໍ່ທາງເພດສຳພັນ ທ່ານທອງແດງ ສີລາກຸນ ຕາງໜ້າອົງການສະຫະປະຊາຊາດຕ້ານເອດປະຈຳລາວ ແລະ ທ່ານກໍລະກັນ ທິບພະວົງ ປະທານສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ ພ້ອມດ້ວຍ ຕາງໜ້າອົງການຈັດຕັ້ງສັງຄົມລາວ(LCSO) UN Agencies ແລະ ສາກົນ(INGO) ທີ່ປຶກສາຕ່າງປະເທດ ອາສາສະໝັກ ທີມງານຂອງສະມາຄົມ ແລະ ພາກສ່ວນທີ່ກຽວຂ້ອງເຂົ້າຮ່ວມຢ່າງພ້ອມພຽງ.
ເຊິ່ງໃນທີປະຊຸມ ທ່ານ ດຣ.ທອງແດງ ສີລາກຸນ ໄດ້ກ່າວຄວາມສຳຄັນ ແລະ ຈຸດປະສົງລວມ ໃນການປັບປຸງແຜນຍຸດທະສາດຂອງສະມາຄົມເຄືອຂ່າຍ ຮ່ວມ ກັບອົງການສະຫະປະຊາດຊາດຕ້ານເອດ ແລະ ທີ່ປຶກສາຈາກຕ່າງປະເທດວ່າມີຂໍ້ສະດວກຂໍ້ຫຍຸ້ງຍາກແນວໃດເພື່ອໃຫ້ແຜນຍຸດທະສາດ ຫຼື ແຜນດຳເນີນງານສະບັບໃໝ່ນີ້ສອດຄ່ອງ ແລະ ສະໜັບສະໜູນທິດທາງນະໂຍບາຍແຫ່ງຊາດຕ້ານເອດ.ທັງນີ້ກໍເພື່ອໃຫ້ນຳໄປສູ່ຜົນປະໂຫຍດສູງສຸດແກ່ຜູ້ຕິດເຊື້ອເຮສໄອວີ/ເອດ ໃນ ສປປ.ລາວ.
ແລະ ນອກຈາກ ສອດຄ່ອງ ແລະ ສະໜັບສະໜູນນະໂຍບາຍແຫ່ງຊາດຕ້ານເອດໃນປະເທດລາວແລ້ວ ແຜນຍຸດທະສາດຂອງເຮົານີ້ ມັນຕ້ອງສອດຄ່ອງກັບແຜນຍຸດທະສາດ ຫຼື ທິດທາງຖະແຫຼ່ງການ ຂອງອົງການສະຫະປະຊາດຕ້ານເອດຂອງໂລກ ວ່າດ້ວຍການສິ້ນສຸດໂລກເອດໃນປີ 2030 ເຊິ່ງເນື້ອໃນຖະແຫຼງການນັ້ນເວົ້າເລື່ອງ ວິທີການເຮັດແນວໃດໃຫ້ຜູ້ຕິດເຊື້ອເຂົ້າເຖິງການບໍລິການ ການສ້າງຄວາມເຂັ້ມແຂງ ການແກ້ໄຂປັນຫາ ການຂາດການຕິດຕາມ ການຕາຍ ແລະ ປັນຫາການຈຳແນກລັງກຽດ ທຸກສິ່ງທຸກຢ່າງ ແມ່ນເຮັດແນວໃດໃຫ້ ໃຫ້ເກີດປະໂຫຍດສູງສຸດສຳຫຼັບຜູ້ຕິດເຊື້ອ.
ດຣ.ພູທອນ ສຸດທະລັກ ກ່າວມີຄຳເຫັນຕໍ່ກອງປະຊຸມ “ຄຳວ່າ ຍຸດທະສາດ ແມ່ນມີຄວາມໝາຍອັນເລິກເຊິ່ງ ຖ້າເຮົາເຮັດວຽກໃດວຽກໜຶ່ງ ຖ້າບໍ່ມີຍຸດທະສາດ ເຮົາຈະບໍ່ສາມາດບັນລຸເປົ້າໝາຍທີ່ເຮົາວາງໄວ້ໄດ້ ເພາະວ່າຍຸດທະສາດ ມັນແມ່ນ ແນວທາງ ແມ່ນທິດຊີ້ນຳເພື່ອຈະເຮັດແນວໃດໃຫ້ເຮົາບັນລຸເປົ້າໝາຍ ແລະ ເພື່ອໃຫ້ຍຸດທະສາດມີຄວາມໝັກແໜ້ນ ແລະ ປະກົດຜົນເປັນຈິງ ເຮົາຕ້ອງພ້ອມກັນ ສ້າງແຜນງານຂື້ນມາ ເພື່ອໃຫ້ຍຸດທະສາດນັ້ນບັນລຸເປົ້າໝາຍຕາມທີ່ເຮົາກຳນົດໄວ້.ແຜນຍຸດທະສາດໃນມື້ນີ້ ຈະເປັນບ່ອນອິງ ໃນການຈັດຕັ້ງປະຕິບັດແຜນງານ ແລະ ເປັນເຄື່ອງມືໃນການລະດົມທຶນຂອງພວກເຮົາ ອັນນີ້ຖືວ່າມີຄວາມໝາຍສຳຄັນທີ່ສຸດ.
ມາຮອດປະຈຸບນີ້ ບ້ານເຮົານອກຈາກຈະປະເສີນໜ້າກັບໂຄວິດ-19 ແລ້ວ ເຊື້ອເຮສໄອວີມັນກໍຍັງຄຽງຄູ່ໄປກັບການລະບາດຂອງໂຄວິດ ແຕ່ລະປີເຮົາພົບຜູ້ຕິດເຊື້ອບໍ່ຕ່ຳກວ່າ 1500 ກວ່າຄົນ ອັນນີ້ແມ່ນເຮສໄອວີ ຍາມໃດກໍເປັນໄພຄຸກຄາມຕໍ່ພວກເຮົາຕະຫຼອດມາ. ແລະ ການລະບາດພະຍາດໂຄວິດ ເຮັດໃຫ້ເຮົາເຮັດວຽກບໍ່ໄດ້ຕາມແຜນການ ບໍ່ໄດ້ຈັດຕັ້ງປະຕິບັດຕາມແຜນທີ່ວາງໄວ້ ແລະ ການເຂົ້າເຖິງກຸ່ມເປົ້າໝາຍກໍບໍ່ໄດ້ຕາມເປົ້າໝາຍແຫ່ງຊາດ ເຂົ້າເຖິງພຽງແຕ່ 4% ເຂົ້າເຖິງນ້ອຍບໍ່ແລ້ວ ເຮົາຍັງພົບຜູ້ຕິດເຊື້ອສູງເຖີງ 14% ອັນນີ້ຊີ້ໃຫ້ເຫັນວ່າ ໂຄວິດລະບາດມັນກໍມີຜົນກະທົບຕໍ່ວຽກງານຕອບໂຕ້ເຮົາເຊັ່ນດຽວກັນ.ແຕ່ມື້ນີ້ຂ້າພະເຈົ້າດີໃຈທີ່ມີແຜນຍຸດທະສາດ ເພື່ອເຮັດແນວໃດໃຫ້ຜູ້ທີ່ຖືກຜົນກະທົບໄດ້ຮັບການບໍລິການທີ່ມີຄຸນນະພາບ ແລະ ເຂົ້າເຖີງງ່າຍ.
ຫຼັງຈາກນັ້ນ ທ່ານພັທະມິດ ແສງປັນຍາ ຜູ້ອຳນວຍການ ສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ ນຳສະເໜີ ພາບລວມການການຮ່ວມມືປັບປຸງແຜນຍຸດທະສາດກັບໜ່ວຍງານທີ່ກຽວຂ້ອງ ເຊິ່ງຍຸດທະສາດຂອງຂອງສະມາຄົມ ຫຼັກໆແມ່ນເພື່ອປັບປຸງຄຸນນະພາບຊີວິດການເປັນຢູ່ ບໍ່ວາຈະເປັນວຽກງານໂພສະນາການ ການສຶກສາ ແລະ ການສົ່ງເສີ່ມວິຊາຊີບ ຫຼື ການຫາລາຍໄດ້ໃຫ້ຜູຕິດເຊື້ອເຮສໄອວີເອດໃນສປປ.ລາວ. ຕໍ່ຈາກນັ້ນ,ເປັນວາລະການປະກອບຄວາມຄິດເຫັນຈາກຜູ້ເຂົ້າຮ່ວມ ແລະ ອົງການທີ່ກ່ຽວຂ້ອງ ທັງອອນລາຍ ແລະ ຊ້ອງໜ້າ ມີຄວາມຄິດເຫັນຈາກຕາງໜ້າອົງການຈັ້ງຕັ້ງສັງຄົມລາວ ແລະ ສາກົນຫຼາຍທ່ານທີ່ສຳຄັນ ແລະ ເປັນປະໂຫຍດຫຼາຍ ເພື່ອປະກອບສ່ວນເຂົ້າໃນການປັບປຸງແຜນຍຸດທະສາດຂອງພວກເຮົາໃຫ້ມີຄວາມສົມບູນຂື້ນເຕີ່ມ.
APLPlusLaos ຮ່ວມກັບ ສູນກາງຊາວໜຸມ ປະຕິວັດລາວ ກົມຂະບ່ວນການ ຢ້ຽມຢາມອົງການຈັດຕັ້ງສັງຄົມ ແລະ ຫ້ອງການຊາວໜຸ່ມແຂວງຊຽງຂວາງ
ໃນລະຫວ່າງວັນທີ 23-25 ມີນາ 2022 ຜ່ານມານີ້ ທ່ານ ພັນທະມິດ ແສງປັນຍາ ຜູ້ອຳນວຍການ ສະມາຄົມເຄືອຂ່າຍຜູ້ຕິດເຊື້ອເຮສໄອວີ/ເອດ ແລະ ທ່ານນາງ ຊາລັນຍາ ແກ້ວຈອມສີ ຕ່າງໜ້າຈາກສູນກາງຊາວໜຸ່ມ ກົມຂະບວນການ ພ້ອມດ້ວຍຄະນະທັງສອງພາກສ່ວນ ໄດ້ລົງພື້ນທີ່ ຢ້ຽມຢາມອົງການຈັດຕັ້ງທາງສັງຄົມ ແລະ ຫ້ອງການຊາວໜຸ່ມແຂວງຊຽງຂວາງ ເພື່ອຂໍການສະໜັບສະໜູນ ແລະ ຫາຊ່ອງທາງການແກ້ໄຂປະກົດການຫຍໍ້ທໍ້ທາງສັງຄົມ ເພື່ອສຶກສາການເຮັດວຽກຮ່ວມກັບຊາວໜຸ່ມທີ່ໄດ້ປະສິດຕິພາບຈາກບັນດາອົງການຈັດຕັງທາງສັງຄົມທີ່ຢູ່ໃນແຂວງຊຽງຂວາງນັ້ນ ແລະ ເພື່ອການວາງແຜນພັດທະນາຮ່ວມກັນໃນອານາຄົດລະຫວ່າງຫ້ອງການຊາວໜຸ່ມແຂວງ ແລະ ສະມາຄົມ.
ທີມງານລົງພື້ນທີ່ຢ້ຽມຢາມ ໄດ້ຮັບການຕ້ອນຮັບຢ່າງອົບອຸ່ນ ແລະ ເປັນກັນເອງ ໂດຍ ເນື້ອໃນການສົນທະນາ ຕາງໜ້າ ອົງການຈັດຕັ້ງທາງສັງຄົມ ແລະ ຫ້ອງການຊາວໜຸ່ມຂັ້ນແຂວງ ໄດ້ໃຫ້ຮູ້ ສະພາບການຕິດເຊື້ອເຮສໄອວີພາຍໃນແຂວງຊຽງຂວາງ, ວຽກງານການສະກັດກັ້ນພະຍາດເອດ,ການສ້າງອາຊີບໃຫ້ແກ່ສະມາຊິກຜູ້ຕິດເຊື້ອ ໃນໄລຍະທີ່ຜ່ານມາ ແລະ ຂໍ້ສະເໜີແນະແຜ່ນງານຮ່ວມກັນກັບສະມາຄົມໃນອະນາຄົດ.
ທ່ານ ສົມໜັກ ໄຊປັນຍາ ຮອງເລຂາຊາວໜຸ່ມແຂວງຊຽງຂວາງ ໄດ້ມີຄໍາເຫັນຕໍ່ກັບວຽກງານຕ້ານເອດວ່າ: ໃນໄລຍະທີ່ຜ່ານມາທາງຄະນະເຮົາໄດ້ເຄື່ອນໄຫວກິດຈະກຳຂອງໂຄງການເປັນເວລາ 3-4 ປີ ວ່າດ້ວຍການລົງໂຄສະນາໃຫ້ຄວາມຮູ້ພື້ນຖານກ່ຽວກັບ ການປ້ອງກັນເຊື້ອເຮສໄອວີ ການສະກັດກັ້ນການໃຊ້ສານເສບຕິດ ການຂັບຂີ່ປອດໄພ ແລະ ຫົວຂໍ້ກ່ຽວກັບສຸຂະພາບອື່ນໆ. ສະນັ້ນແລ້ວທາງເຮົາເອງກ້າເວົ້າໄດ້ວ່າ ພວກເຮົາມີວິຊາການທີ່ມີຄວາມພ້ອມໃນເລື່ອງຂອງຂໍ້ມູນກ່ຽວກັບເລື່ອງສຸຂະພາບ ແລະ ຮູບແບບການລົງໂຄສະນາຂັ້ນຊຸມຊົນທີ່ໄດ້ຮັບການຍອມຮັບຈາກຊຸມຊົນຫຼາຍພໍສົມຄວນ.
ພ້ອມກັນນັ້ນເພີ່ນຍັງໄດ້ສະເໜີແຜນງານຮ່ວມກັນໃນອານາຄົດກໍຄື: ຖ້າຫາກທາງສະມາຄົມມີແຜນທີ່ຈະສະໜັບສະໜູນໃຫ້ແຂວງຊຽງຂວາງ ມີຈຸດຈ່າຍຢາເພື່ອອໍານວຍຄວາມສະດວກໃຫ້ແກ່ສະມາຊິກຜູ້ຕິດເຊື້ອພາຍໃນແຂວງ ເພື່ອຫຼຸດຜ່ອນຄ່າໃຊ້ຈ່າຍການໄປຕໍ່ຢາຂ້າມແຂວງ. ແຕ່ປັນຫາຄາດວ່າ ຜູ້ຕິດເຊື້ອເອງຍັງບໍ່ສາມາດຍອມຮັບຕົວເອງ ແລະ ຂາດຄວາມເຊື່ອໝັ້ນຕໍ່ແພດໝໍໃນການຮັກສາຄວາມລັບ ຈຶ່ງຢາກໃຫ້ສະມາຄົມສືບຕໍ່ວຽກງານໂຄສະນາໃຫ້ຄວາມຮູ້ພື້ນຖານກ່ຽວກັບເຊື້ອເຮສໄອວີ ໃຫ້ຄົນໃນຊຸມຊົນເຂົ້າໃຈ ຍອມຮັບ ປາສະຈາກການຈໍາແນກ ແລະ ລັງກຽດກຸ່ມຜູ້ຕິດເຊື້ອ ທຸກຄົນໃນສັງຄົມ ສາມາດຢູ່່ຮ່ວມກັນຢ່າງມີຄວາມສຸກ ແລະ ມີຄຸນຄ່າໄດ້.
ນອກຈາກນັ້ນ,ພວກເຮົາຍັງໄດ້ສືບຕໍ່ລົງຢ້ຽມຢາມສະມາຄົມເຂົ້າໄກ່ນ້ອຍ ໂດຍການຕ້ອນຮັບຢ່າງອົບອຸ່ນ ຂອງ ທ່ານນາງ ສົມໃຈ ສິມມາວົງ ຮອງຜູ້ອໍານວຍການສະມາຄົມ. ເພີ່ນໄດ້ແລກປ່ຽນເຖິງບັນຫາທີ່ໄດ້ພົບພໍ້ໃນການລົງເຮັດວຽກໃນຊຸມຊົນ ຄື : ເນື່ອງຈາກບ້ານເປົ້າໝາຍທີ່ສະມາຄົມເຂົ້າໄກ່ນ້ອຍໄດ້ລົງໄປເຮັດກິດຈະກຳນັ້ນ ຂາດແຄນ ແຮງງານໄວໜຸ່ມ ເຊິ່ງຍັງເປັນຫາໜຶ່ງທີ່ໜ້າກັງວົນ ເນື່ອງຈາກໂຄງການນີ້ ຕ້ອງການ ຄວາມຢືນຍົງເພື່ອໃຫ້ຄົນຮຸ້ນຫຼັງຫຼືໄວໜຸ່ມໄດ້ສືບຖອດ ຮັກສາພັນເຂົ້າໄກ່ນ້ອຍບໍໃຫ້ສູນຫາຍ.
ຫຼງຈາກນັ້ນ ຄະນະເດີນທາງຢ້ຽມຢາມ ໄດ້ແລກປ່ຽນຄໍາເຫັນເຊິ່ງກັນ ແລະ ທ່ານ ຊາລັນຍາ ແກ້ວຈອມສີ ຕາງໜ້າ ຈາກກົມຂະບວນການ ສູນກາງຊາວໜຸ່ມ ມີຄວາມເຫັນອີກວ່າ ຈະຕ້ອງໄດ້ເຮັດວຽກຮ່ວມກັບຄະນະຊາວໜຸ່ມໃຫ້ຫຼາຍຂື້ນເພື່ອເປັນການຍົກລະດັບຄວາມສໍາຄັນໃຫ້ກັບຊາວໜຸ່ມແລະອາສາສະໝັກຂັ້ນບ້ານໃຫ້ເຫັນຄວາມສໍາຄັນກ່ຽວກັບບັນຫາດັ່ງກ່າວວ່າ ມັນສໍາຄັນຕໍ່ເສດຖະກິດຂັ້ນບ້ານ ເມືອງ ແຂວງເຮົາຄືແນວໃດ.